Ludi Botha - We Are White River
Na 'n paar jaar in Mosambiek het hy teruggekeer na sy geliefde tuisdorp en het hy skouer aan die wiel gesit en betrokke geraak by die Guardian Angels wat na bejaardes omsien en sosiale geleenthede vir hulle begin reël. Teen die einde van 2012 het hy die koördineerder van die Guardian Angels se Witrivier-tak geword, 'n posisie wat hy vir twee jaar bekleë het voor hy dit aan Hermien van de Venter afgestaan het. Hy besoek egter nog steeds die bejaardes en help hulle waar dit moontlik is.
In 2015 het Ludi besluit dat dit tyd is dat die gemeenskap mekaar begin help om die dorp en ons buurte veilig te maak. Hy het toe die White River Neighbourhood Watch Whatsapp-groepe en Facebook-bladsy begin. Dit bestaan uit Whatsapp-groepe vir elke buurt in en om Witrivier en op hierdie stadium is daar al amper 800 mense daarop. Hier word alles van veiligheidskwessies, tot water-, elektrisiteit- en selfs slaggate en verlore troeteldiere hanteer. Hierdie jaar is die White River Neighbourhood Watch-groepe en Ludi aangewys deur die Demokratiese Alliansie (DA) raadslid, Trudie Grovè-Morgan as die offisiële kommunikasie kanaal tussen die DA en die gemeenskap. Die Witrivier Belastingbetalers Vereniging en die kommunikasie afdeling van Mbombela Stadsraad het ook in April 2016 dieselfde besluit geneem.
Aan die einde van 2015 het Ludi as visie-voorsitter van die DBV in Witrivier aangesluit nadat die Witrivier en Nelspruit DBV's geskei het. Hy het ook gedurende hierdie tyd in 'n mindere mate betrokke geraak by die Laeveld Aksie Groep wat hulle beywer om 'n heenkome vir behoeftige bejaardes te bou asook die Silwer Seniors wat weekliks vir die bejaardes in die dorp 'n sosiale geleentheid reël en heerlike etes voorberei.
Hy is 'n stigterslid van die nuut gestigde White River Business Networking Group waar kleinbesigheids mense van Witrivier bymekaarkom op 'n weeklikse basis om idees uit te ruil en mekaar te help. Hy voel dit is belangrik dat ons plaaslik ondersteun en mekaar op Witrivier se besighede help bou. Hy is ook lid van die DBV Witrivier-komitee.
Alles in ag genome kan 'n dag nogal besig raak, maar dit is net hoe Ludi dit verkies. Op die vraag: Wat lê nou voor? Is sy antwoord slegs: "Hou hierdie spasie dop".
Ludi is regtig een van Witrivier se sterre en 'n goeie voorbeeld vir ons almal!
Category: People of White RiverBy Charlotte Senini Mortlock July 1, 2016
Tags: Ludi Botha
PreviousPrevious post:Verlorenkloof – Eksteen JacobszNextNext post:Vaughan Lascelles – White River's Forrest Gump